Manofi ni ndege wadogo kiasi wa jenasi Bubalornis na Dinemellia katika familia Ploceidae ambao wanatokea Afrika tu. Ndege hawa wana mwendo kama kwera lakini ni wakubwa zaidi na hujenga matago yao kwa makundi. Spishi mbili ni nyeusi na spishi moja ni nyeusi na nyeupe. Hula mbegu hasa na wadudu pia, hususa makinda. Spishi hizi hulijenga tago lao ndani ya msongo wa vijiti. Mara nyingi kuna matago kadhaa katika msongo mmoja. Jike huyataga mayai 2-5. Bubalornis albirostris, Manofi Domo-jeupe (White-billed Buffalo-weaver) Bubalornis niger, Manofi Domo-jekundu (Red-billed Buffalo-weaver) Dinemellia dinemelli, Manofi Kichwa-cheupe (White-headed Buffalo-weaver) Manofi domo-jeupe Manofi kichwa-cheupe